ཨ་ཞེ་ལགས།ཁྱེད་ཀྱི་ལུས་པོ་ལེ་དབར་ཁྲི་ཕྲག་སྟོང་གི་ཕར་རོལ་ན་སྨྱུག་གཟེབས་ཀྱི་བྱིའུ་ཆུང་བཞིན་ལུས་ཡོད་ཀྱང་།རང་དབང་གི་འབོད་སྒྲ་དགུང་སྔོན་གྱི་འབྲུག་སྒྲ་བཞིན་གོ་ལའི་ཁྱོན་དུ་གྲགས་སོང་བས་ཁྱེད་ཀྱི་གངས་ཅན་པའི་མིང་སྲིང་ཚོ་དགའ་ནས་ཡོད།འདི་ལྟར་དེ་རིང་བཞིན་དགའ་སྐྱོ་ཟུང་གིས་འགོ་བཙུག་སྟེ་དགའ་སྐྱོ་ཟུང་གིས་མཇུག་བསྡུས་པའི་མཛད་སྒོ་འདིས་ཁྱེད་ཀྱི་འགྱུར་མེད་ཀྱི་དམ་བཅའ་ལ་དཔའ་བཀང་སྟེ།ཞུམ་མེད་ཀྱི་སྙིང་སྟོབས་ལ་སྔར་ལས་ལྷག་པའི་གསོན་ཤུགས་ཞིག་བྱིན་ཡོད་པའི་ཡིད་ཆེས་ཡོད།